Foto: REUTERS Boliviya hukumati ilgari ma’lum bo‘lmagan virusli kasallik aniqlanganidan so‘ng favqulodda sanitariya-epidemiologiya choralarini qabul qildi. Ular shuningdek, bu qanday virus ekanligini aniqlash uchun xalqaro hamjamiyatdan yordam so‘ramoqda. Bu haqda mamlakat sog‘liqni saqlash vaziri Gabriela Montano ma’lum qildi. Uning so‘zlariga ko‘ra, virus sababli bir kishi vafot etgan, yana ikki bemor intensiv davolash palatasiga yotqizilgan, uch kishida mazkur kasallik belgilari paydo bo‘lgan. Montanoning qayd etishicha, bu kasallik grippning yoki denge bezgagining ilgari ma’lum bo‘lmagan shakli bo‘lishi mumkin. Boliviya hukumati mazkur virusli kasallikni aniqlashda yordam so‘rab xalqaro tibbiyot hamjamiyatiga murojaat qilgan.